cyanic-selkie/wikianc huggingface dataset:
Néa Péramos (Kavála)
pienoiskuva|vasen|upright=0.96|[[Anaktoropolis|Anaktoropoliin linnan rauniot.]] Néa Péramoksen pieni kaupunki, suomeksi ”Uusi Péramos”, sijaitsee Kaválanlahden länsirannalla sijaitsevan luonnonsatamalahden, Eleftherésinlahden, pohjukassa noin 19 kilometriä lounaaseen Kaválan kaupungista. Lahdessa kaupungin edustalla sijaitsee kaksi pientä saarta, Petráni ja Drógkos. Néa Péramos muodostaa myös laajemman kaupunkiyhdyskunnan (Δημοτική Κοινότητα Νέας Περάμου, Dimotikí Koinótita Néas Perámou), johon kuuluvat varsinaisen Néa Péramoksen kaupungin lisäksi kylät Agía Marína ja Ágios Athanásios. Koko yhdyskunnan väkiluku on 3 532.
Antiikin aikana kaupungin lounaispuolella olevalla kukkulalla sijaitsi Oisymen poliksen kaupunkikeskus. Kaupungista noin 500 metriä etelään olevalla kukkulalla sijaitsi puolestaan keskiajalla bysanttilainen Anaktoropoliin linna (myös Anaktorupolis, Alektryopolis, Eleftherupolis). Kummankin paikalla on raunioita.
Nykyinen kaupunki kuului aiemmin Eleftherésin kuntaan ja vuodesta 2011 lähtien Pangaíon kunnan Eleftherésin kunnallisyksikköön.
Hayatori (1903)
Hayatori oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka upposi osuttuaan miinaan 3. syyskuuta 1904.
Palvelus
Alus osallistui Venäjän–Japanin sotaan. Se osui miinaan 3. syyskuuta 1904 Port Arthurin edustalla. Alus poistettiin alusluettelosta 15. kesäkuuta 1905.
Hal David
Hal David (25. toukokuuta 1921 Brooklyn, New York – 1. syyskuuta 2012 ) oli yhdysvaltalainen sanoittaja, joka tunnetaan ennen kaikkea Burt Bacharachin musiikkiin tekemistään sanoituksista. David ja Bacharach tapasivat vuonna 1957 ja tulivat yhdeksi 1960-luvun menestyneimmistä lauluntekijäkumppanuksista. He saivat Oscarin vuoden 1969 kappaleella ”Raindrops Keep Fallin’ on My Head” (elokuvasta Butch ja Kid – auringonlaskun ratsastajat). Yksi tunnetuimmista Davidin ja Bacharachin musiikin tulkitsijoista on laulaja Dionne Warwick.
Elämä ja ura
Davidin veli oli sanoittaja Mack David. Hän työskenteli nuorena The New York Post -lehdessä journalistina. Ensimmäisen julkaistun laulunsa hän kirjoitti vuonna 1947 Sammy Kayen orkesterille. David sanoitti uransa alkuaikana menestyskappaleita muun muassa Guy Lombardolle (”Four Winds and the Seven Seas”), Sarah Vaughanille (”Broken-Hearted Melody”) ja Joanie Sommersille (”Johnny Get Angry”).
Vuonna 1957 David tapasi säveltäjä Burt Bacharachin New Yorkin Brill Buildingissa sijaitsevassa Famous Music Corporationin toimistossa. Miehet löysivät yhteisen sävelen nopeasti ja kirjoittivat jo samana vuonna countrylaulaja Marty Robbinsille listahitin ”The Story of My Life”. Seuraavana vuonna Perry Como levytti heidän kappaleensa ”Magic Moments”. David sanoitti musiikkia myös muille säveltäjille, muun muassa Bob Hilliardille, Sherman Edwardsille ja Lee Pockrissille.
Vuonna 1962 David ja Bacharach tutustuivat sessiolaulaja Dionne Warwickiin. He ottivat Warwickin demolaulajaksi uusille kappaleilleen, ja kun Scepter Records tarjosi Warwickille levytyssopimusta, David ja Bacharach kirjoittivat hänelle kappaleita. Ensimmäinen heidän kappaleensa, josta tuli hitti Warwickin esittämänä, oli ”Don’t Make Me Over”. David ja Bacharach toimivat laulujen kirjoittamisen lisäksi myös Warwickin levytysten tuottajina. Warwick nosti singlelistalle yhteensä 38 Davidin ja Bacharachin kirjoittamaa tai tuottamaa kappaletta, mukaan lukien ”Message to Michael”, ”Windows of the World”, ”Anyone Who Had a Heart” ja ”Walk On By”.
Bacharach ja David saavuttivat 1960-luvulla suosiota myös useille muille artisteille kirjoittamillaan kappaleilla. Muun muassa Herb Alpert, Cilla Black, Jackie DeShannon, Tom Jones ja Dusty Springfield levyttivät heidän kappaleitaan. Vuonna 1968 he kirjoittivat musiikin Neil Simonin Broadway-musikaaliin Promises, Promises. Musikaali palkittiin Tony-palkinnolla.
David teki Bacharachin kanssa musiikin elokuviin Mies joka ampui Liberty Valancen (1962), Casino Royale (1967) sekä Butch ja Kid – auringonlaskun ratsastajat (1969). Viimeksi mainitussa elokuvassa B. J. Thomas esitti kappaleen ”Raindrops Keep Fallin’ on My Head”, joka nousi listaykköseksi ja voitti parhaan laulun Oscar-palkinnon.
Yhteistyö Burt Bacharachin kanssa päättyi vuonna 1972 pahasti flopanneeseen elokuvaan Shangri-La. David alkoi 1970-luvun lopulla sanoittaa country-kappaleita nashvilleläisille artisteille. Archie Jordanin säveltämä ja Ronnie Milsapin esittämä ”It Was Almost Like a Song” vuodelta 1977 tuli merkittäväksi hitiksi sekä country- että pop-listoilla. Vuonna 1984 David ja Albert Hammond kirjoittivat Willie Nelsonille ja Julio Iglesiasille duettohitin ”To All the Girls I’ve Loved Before”.
David toimi vuosina 1980–1986 tekijänoikeusjärjestö ASCAPin johtokunnan puheenjohtajana. Vuonna 1991 Lincoln College nimitti hänet musiikin kunniatohtoriksi.
Hiihdon Suomen-mestaruuskilpailut 1948
Miehet 15 kilometriä
Kilpailu käytiin Kuopiossa. <br style="clear:both" />
Miehet 30 kilometriä
Kilpailu käytiin Outokummussa. <br style="clear:both" />
Miehet 50 kilometriä
Kilpailu käytiin Kuopiossa. <br style="clear:both" />
Miehet 3 × 10 kilometriä, viesti
Kilpailu käytiin Outokummussa. <br style="clear:both" />
Naiset 10 kilometriä
Kilpailu käytiin Outokummussa. <br style="clear:both" />
Uus-Lavola
thumb|250px|Puutaloja Uus-Lavolan Merenlahdentiellä
Uus-Lavola on Lappeenrannan kaupunginosa ja tilastoalue. Se sijaitsee kaupungin läntisellä alueella.
Uus-Lavola oli Lappeen suurin taajamamainen alue. Se ja viereinen Lavola ovat syntyneet Lavolan maarekisterikylän maille. Uus-Lavolan asutus alkoi rakentua 1930-luvulla, ja pääosa nykyisestä rakennuskannasta on valmistunut 1970-luvulta alkaen. Lukuun ottamatta muutamaa 1950-luvulla rakennettua kerrostaloa asutus on täysin pientaloasutusta. Uus-Lavolan tilastoalueella on 2 619 asukasta.
Kaupunginosassa on pieni päivittäistavarakauppa ja kioski-baari, mutta muut alueen palvelut ovat sijoittuneet läheiseen Sammonlahteen. Uus-Lavolassa sijaitsee vuonna 1949 valmistunut Lavolan koulu, jonka suunnitteli Jalmari Lankinen. Jalkapalloseura PEPO Lappeenranta on lähtöisin Uus-Lavolasta.
Kaupunginosaa rajaavat Kaivokorvenpuisto ja Sammonlahdenpuisto pohjoisessa, Helsingintie idässä, Salpausselänkatu etelässä ja maaseutu lännessä. Uus-Lavolan naapurikaupunginosia ovat Skinnarila, Sammonlahti, Lavola ja Ruoholampi.
Aiheesta muualla
61.04386°N, 28.10453°W
Ukkola (täsmennyssivu)
Ukkola tarkoittaa seuraavia:
Anders Jahren lääketieteen palkinto
Anders Jahren lääketieteen palkinto on Oslon yliopiston lääketieteellisen tiedekunnan myöntämä, arvostettu pohjoismainen lääketieteen palkinto. Se on nimetty palkinnolle peruspääoman lahjoittaneen norjalaisen laivanvarustajan Anders August Jahren (28.5.1891–26.2.1982) mukaan. Hän täydensi palkintorahastoa myöhemmin.
Anders Jahren lääketieteellinen palkinto jakautuu suuruudeltaan kahteen eri palkintotyyppiin:
Palkinto myönnettiin alkuvaiheessa vuosittain. Vuonna 1990 rahaston peruspääoma oli 66,3 miljoonaa NOK. Anders Jahren lääketieteellinen pääpalkinto sisälsi yhden miljoonan NOK palkintosumman, ja nuoren tutkijan palkinto oli 400 000 NOK. Vuoden 2015 jälkeen palkintosummia nostettiin, ja pääpalkinnon arvo kaksinkertaistui, nuoren tutkijan palkintoa korotettiin 100 000 Norjan kruunulla. Samalla palkintoa alettiin myöntää joka toinen vuosi. Palkintoon liittyy kultamitali.
Yli-intendentinvirasto
thumb|250px|Kuninkaallisen yli-intendentinviraston [[sinetti.]] thumb|250px|[[Ville Vallgren on ikuistanut ensimmäisen yli-intendentin Nicodemus Tessin nuoremman profiilin Ateneumin julkisivun taiteilijamedaljonkiveistokseen.]] Yli-intendentinvirasto oli Tukholmassa toiminut Ruotsin valtion virasto, jonka tehtävänä oli valvoa julkisin varoin toteutettavaa rakentamista valtakunnassa. Suunnitelmat oli lähetettävä virastoon tarkastusta varten ja lisäksi kuninkaan tuli hyväksyä ne. Yli-intendentinvirastossa myös suunniteltiin julkisia rakennuksia.
Kun Suomi liitettiin osaksi Venäjää vuonna 1809, julkisen rakentamisen valvonta Suomessa siirtyi rakennushallituksen edeltäjälle, syyskuussa 1811 perustetulle Intendentinkonttorille.
Historia
Ruotsin noustua 1600-luvun jälkipuoliskolla suurvallaksi valtion kiinteistöjä hallinnoi kamarikollegio. Vuonna 1697 arkkitehti Nicodemus Tessin nuorempi sai kuningas Kaarle XII:lta tehtäväkseen suunnitella uuden kuninkaanlinnan tulipalossa tuhoutuneen Tre Kronor -linnan tilalle. Samalla perustettiin myös yli-intendentinvirasto ja Tessinistä tuli ensimmäinen yli-intendentti, jolla oli komealta kalskahtava virkanimike ja ennennäkemätön toimivalta. Myöhempiä viranhaltijoita olivat muun muassa Carl Hårleman, Carl Johan Cronstedt ja Carl Fredrik Adelcrantz. Ruotsi menetti Suomen 1809. Vuonna 1818 yli-intendentinvirastosta tuli itsenäinen virasto, joka oli suoraan kuninkaan alainen ja jolla oli oma talousarvio. Yli-intendentinviraston tärkeimmäksi tehtäväksi tuli tarkastaa julkisten rakennusten suunnitelmat, suurin osa näistä oli kirkkoja. Valtakunnanmarsalkanvirasto hoiti linnat, yli-intendentinvirasto kruunun muut rakennukset Tukholmassa ja kuninkaankartanot muualla maassa. Yli-intendentti ei enää välttämättä ollut arkkitehti, vaan saattoi olla taiteesta kiinnostunut virkamies. 1800-luvun lopulla hyvinvointi kasvoi ja valtion rakennusten määrä lisääntyi, mutta suurimmasta osasta rakennuksia vastasi tuolloin jokin muu valtion virasto kuin yli-intendentinvirasto. Siitä muodostettiin vuonna 1918 Kuninkaallinen rakennushallitus (Kungliga byggnadsstyrelsen).
Valehtelevat viettelijät
Valehtelevat viettelijät on yhdysvaltalainen draamasarja, joka perustuu samannimiseen Sara Shepardin kirjasarjaan. Sarjaa alettiin esittää Yhdysvalloissa kesällä 2010. Sarja päättyi vuonna 2017 esitetyn seitsemännen tuotantokauden jälkeen.
Suomessa sarjan ensimmäinen tuotanto­kausi alkoi Subilla toukokuussa 2012, ja toista kautta alettiin esittää kanavalla marraskuussa 2013. Kolmannen tuotantokauden jaksot esitettiin syyskuusta 2014 alkaen.
Talvikaudella 2013−2014 Yhdysvalloissa esitettiin Valehtelevien viettelijöiden spin-off-sarja Ravenswood. Alhaisten katsojalukujen vuoksi sitä tehtiin vain yksi kymmenjaksoinen tuotantokausi.
Maaliskuussa 2019 Freeformilla alkoi Valehtelevien viettelijöiden toinen spin-off -sarja nimeltään Pretty Little Liars: The Perfectionists. Sarjan ensimmäinen jakso julkaistiin keskiviikkona 20. maaliskuuta 2019.
Juoni
Sarjan tapahtumat sijoittuvat kuvitteelliseen Rosewoodin kaupunkiin Pennsylvaniassa. Sarja keskittyy seuraamaan teini-ikäisten ystävysten Spencer Hastingsin, Hanna Marinin, Aria Montgomeryn ja Emily Fieldsin elämää heidän yhteisen ystävänsä Alison DiLaurentisin kadottua. Vuotta myöhemmin ystävykset alkavat saada viestejä salaperäiseltä, itseään ”A”:ksi kutsuvalta henkilöltä, joka uhkaa paljastaa kaikki nelikon salaisuudet. Aluksi ystävykset luulevat ”A”:n olevan itse Alison, mutta poliisien löytäessä hänet kuolleena he tajuavat että joku muukin tietää heidän salaisuutensa – mukaan lukien kauan sitten kerrotut, joiden he luulivat vain Alisonin tietäneen.
Alisonin kuolemasta saadaan uutta tietoa ja käy ilmi, että hänkin joutui A:n kiristyksen kohteeksi. Myöhemmin tytöille selviää, että Alison saattaakin olla elossa ja lavasti kuolemansa päästäkseen pakoon A:ta.
Toisen tuotantokauden päätösjaksossa kuvioihin astuu myös salaperäinen punatakkinen hahmo, joka vieraili Monan luona mielisairaalassa. Myöhemmin selviää, että punatakkisia on kaksi, Alison ja hänen entinen ystävänsä CeCe Drake.
Neljännen tuotantokauden Halloween-spesiaalijaksossa tytöt tapaavat vihdoin ilmielävän Alisonin.
Sarjan pilottijakso alkaa takautumalla Alisonin katoamisyöltä, 1. syyskuuta 2009. Tytöt järjestävät pyjamabileet piharakennuksessa. He juoruavat ja kertovat salaisuuksia ennen nukkumaanmenoa. Keskellä yötä Aria, Hanna ja Emily heräävät ja huomaavat Spencerin ja Alisonin olevan poissa. Samassa Spencer tulee sisälle, kertoo Alisonin olevan kadonnut ja kuulleensa kirkaisun.
Sarjan viidennellä kaudella Mona Vandervaal alkaa auttaa tyttöjä A:n etsimisessä, mutta eräänä iltana Mona murhataan yllättäen. Alison lavastetaan murhasta ja hän joutuu vankilaan. Spencer, Hanna, Emily ja Aria eivät usko tapahtumaa lavastetuksi. Myöhemmin he kuitenkin ymmärtävät että A lavasti Alisonin ja Alison on syytön. Alison joutuu kuitenkin oikeuteen ja todisteiden puuttuessa hänet tuomitaan Monan murhasta. Hän joutuu vankilaan ja jonne myös muut tytöt myöhemmin joutuvat avunannosta. Viidenellä kaudella selviää myös, että A on ehkä nimeltään Charles, joka on Jasonin ja Alisonin kadonnut isoveli.
Päähenkilöt
Spencer Hastings (Troian Bellisario) on porukan "preppy-tyttö". Hän on äärimmäinen perfektionisti ja pelkää aina ettei yllä lakimiesvanhempiensa korkeiden odotusten tasolle. Spencerillä on kireät välit siskonsa Melissan kanssa, sillä hän on pari kertaa varastanut tältä poikaystävän (Ian, Wren).
Spencer on ainut tytöistä, joka uskalsi vastustaa Alisonia, sekä yksi Alisonin viimeisenä nähneistä ihmisistä. Spencer rakastuu Jenna Marshallin velipuoleen Toby Cavanaughiin, mutta myöhemmin eroaa hänestä suojellakseen tätä 'A':lta. Pari kuitenkin palaa yhteen toisen tuotantokauden päätösjaksossa. Kolmannella kaudella Spencerille selviää, että Toby kuuluu A-tiimiin, ja he eroavat. Lopulta välttääkseen lisätuskan aiheutumisen, Spencer liittyy itsekin A:n jäseneksi, mutta vain saadakseen tietoa ”punatakista” ja nähdäkseen Tobyn. Lopulta kaksoisagentti Spencer potkaistaan ulos tiimistä, ja myös Toby eroaa, jolloin pari palaa jälleen yhteen.
Spencerillä on äiti Veronica ja isä Peter sekä isosisko Melissa. Myöhemmin selviää, että hänen oikea äitinsä on itse asiassa mielisairas Mary Drake ja hänellä on biologinen kaksoissisko, Alex Drake. Spencer on Rosewood High Schoolin kunnianhimoinen kympin oppilas, ja 'viettelijöistä' se, joka toimii usein ”järjen äänenä”. Spencer on ahkera ylisuorittaja, hyvin selväjärkinen ja laskelmoiva. Hän on myös päättäväinen sekä hyvin suojelevainen ystäviensä suhteen, minkä takia hän sortuu joskus pomottamaan heitä. Spencerin perhe kokee paljon draamaa kausien aikana. Spencer on myös joutunut vieroitukseen, koska on jäänyt pariin otteeseen kiinni amfetamiinin käytöstä.
Spencerillä on persikanvärinen iho, kapeat kasvot sekä korkeat poskipäät. Hän on ruskeasilmäinen ja hänellä on pitkät ja ruskeat hiukset.
Hanna on luonteeltaan sisukas ja impulsiivinen ja hän on erittäin tarkka ulkonäöstään. Hän on myös mukava ja huomaavainen sekä rakastaa ystäviään estoitta. Hanna on nokkela ja nenäkäs, mutta osaa tuoda esiin myös rajumman puolen itsestään. Hannalle on tärkeää pitää läheisensä turvassa "A":lta. Ensimmäisellä kaudella hän joutuu A:n yliajamaksi yritettyään vakoilla tätä, mutta selviää törmäyksestä säikähdyksellä. Hanna ikävöi Calebia tämän ollessa Arizonassa ja saa tukea Lucasilta, jonka todellinen luonne paljastuu hänelle vasta myöhemmin. Hannalla on paljon ylpeyttä, minkä vuoksi hän ajautuu välillä riitoihin ystäviensä kanssa.
Hanna on hyvin suorapuheinen ja rohkea, uskaltaa ilmaista tunteensa avoimesti. Hänellä on uusi hoikka vartalo, pitkä ja vaalea tukka, sydämenmuotoiset kasvot sekä siniset silmät.
Aria Montgomery (Lucy Hale) muuttaa sarjan alussa takaisin Rosewoodiin asuttuaan vuoden Islannissa. Aria on taiteellinen tyttö, joka harrastaa maalaamista. Hänen perheeseensä kuuluvat äiti Ella ja isä Byron sekä pikkuveli Mike. Arian molemmat vanhemmat ovat opettajia.
Sarjan pilottijaksossa Aria tapaa baarissa Ezra Fitzin, ja pari jakaa yhteisen kiihkeän hetken. Ensimmäisenä koulupäivänään Aria saa tietää Ezran olevan hänen uusi äidinkielen opettajansa. Pari päättää jatkaa tapailua, mutta pitää sen salassa muilta. Sarjan edetessä Ezra ja Aria kertovat suhteestaan tämän vanhemmille, Ezra saa työpaikan Hollis Collegesta ja myöhemmin saa sieltä potkut. Hän tarvitsi takaisin työn Arian koulussa, eikä suhteella tuntunut olevan mahdollisuuksia, joten he jatkoivat on-off -linjalla. Aria alkaa neljännella kaudella tapailla karateopettajaansa Jakea, mutta suhde päättyy lyhyeen. Aria myöntää, että hänellä on vielä tunteita Ezraa kohtaan, jolloin he palaavat yhteen.
Aria on huolissaan pikkuveljensä Miken ailahtelevasta käytöksestä ja pelkää koko ajan, että A paljastaisi vanhemmille hänen ja Ezran suhteen. Ennen Alisonin katoamista hänelle selvisi isällään olleen suhde entiseen oppilaaseensa, eikä pystynyt kertomaan asiasta Ellalle. Kun totuus lopulta selvisi, seurasi vanhempien välirikko. Perhe pääsi myöhemmin kuitenkin sopuun. Lopulta vanhemmat kuitenkin päättävät erota pysyvästi.
Aria on kasvatettu sivistyneeksi ja avoimesti ajattelevaksi tytöksi, ja siksi suhde opettajaan on täysin tyrmistyttävä juttu. Aria ei ymmärrä tunteitaan itsekään, mutta ei voi torjuakaan niitä. Hän on luonteeltaan lämmin, auttavainen, herkkä ja välittävä. Hän kokee myös erottuvansa muista tytöistä, joka on hänelle itselleen kuitenkin yhdentekevää.
Aria on tyylitietoinen ja taiteellisuutensa ansiosta hänellä on erittäin hyvä värisilmä. Hän on porukan lyhyin. Hänellä on kalpeanvalkoinen iho, tummanruskeat pitkät hiukset, särmikkäät kasvot sekä suuret ruskeat silmät. Arialla oli aiemmin hiuksissaan pinkkejä raitoja, joka käy ilmi takaumista.
Emily Fields (Shay Mitchell) oli ihastunut Alisoniin ennen tämän katoamista. Samalla silmällä hän katseli myös Jennaa. Emily on porukan ”sporttinen” tyttö, joka on mestari uimajoukkueessa ja laji on hänelle todella tärkeä. Hän on sarjan alussa epävarma suuntautumisestaan ja hakee vielä suuntaa ihmissuhteissaan. Emilyn äiti Pam on sairaanhoitaja ja isä Wayne Fields työskentelee armeijassa. Emily tulee ulos kaapista vanhemmilleen. Isä osaa ymmärtää tytärtään, mutta äiti ei heti pysty hyväksymään asiaa.
Ensimmäisen kauden alussa Emily seurustelee Ben-nimisen pojan kanssa. Se päättyy lyhyeen, kun Emily huomaa pitävänsä naisista. Hän rakastuu Maya St. Germainiin, joka muuttaa perheineen Alisonin vanhaan taloon. Emilyn äidin saatua tietää Mayan käyttävän huumeita, hän kertoo tästä Mayan vanhemmille, jotka lähettävät tytön vieroitukseen. Mayan ollessa poissa Emily alkaa tapailla uimajoukkueen kapteenia Paigea, joka aluksi vihasi Emilyä ja lopulta eroaa tästä pojan vuoksi. Myöhemmin Emily tutustuu Samaraan, mutta loukkaa tätä A:n uhkauksen takia ja vasta lämmitelty suhde jää lyhyeksi. Mayan palatessa pari palaa yhteen, kunnes Maya lähtee San Franciscoon ja löytyy myöhemmin kuolleena. Kolmannella kaudella Emily kuitenkin alkaa uudelleen seurustella Paigen kanssa, mutta suhteessa on omat haasteensa.
Emily on luonteeltaan kiltti, suloinen, lojaali ja ujo tyttö, joka osaa sietää paljon. Hänellä on filippiiniläisiä ja korealaisia sukujuuria.
A manipuloi ja kiusaa heikkohermoista Emilyä minkä ehtii, ja salailun ja valehtelun aiheuttama stressi vie hänet lopulta sairaalaan. Toisella kaudella Emily muuttaa Hannan luo asumaan, kun hänen vanhempansa muuttavat Teksasiin.
Emily on oliivi-ihoinen ja hänellä on atleettinen vartalotyyppi, veistokselliset kasvot, pitkät ruskeat hiukset ja ruskeat silmät.
Alison DiLaurentis (Sasha Pieterse) oli viisikon ylpeä keulahahmo sekä koulun suosituin tyttö ja kauneuskuningatar ennen katoamistaan.
Alisonilla on kyky saada ystävyytensä avulla muut tuntemaan itsensä erityisiksi, mutta häneen täytyy tehdä vaikutus, jotta hän alkaa pitää jostakusta ja haluaa heidän todistavan olevansa hänen luottamuksensa arvoisia. Vaikka Alison välittikin ystävistään, hän tiesi heidän synkimmät salaisuutensa ja käytti niitä kontrolloidakseen heitä. Hän myös laittoi liikkeelle ilkeitä huhuja henkilöistä joista ei pitänyt ja oli mestari ihmisten manipuloinnissa. Alison myös päätti, ketkä Rosewoodissa olivat suosittuja ja ketkä eivät. Hän kiusasi häijysti Lucasia ja Monaa. Jenna Marshallista muodostui Alisonin pahin kilpailija – hän itse oli tottunut olemaan huomion keskipisteenä eikä sietänyt ajatusta, että Jenna ohittaisi hänet. Alisonin vanhemmat ovat Kenneth ja Jessica DiLaurentis, ja hänellä on veli Jason, jonka kanssa hän riitelee usein.
Vaikka Alisonilla oli kaikkea, hänen vallanhimonsa ja kateutensa saivat hänestä varsin usein yliotteen, minkä takia hän käyttäytyi välillä kylmästi ja itsekkäästi. Alisonin parhailla ystävillä oli kaunoja häntä kohtaan, sillä hän osasi pitää heidän salaisuutensa mutta myös kiristää totuudella. Vasta Alisonin katoamisen jälkeen tytöille selviää hänen synkät salaisuutensa, sillä hän ei jakanut omia salaisuuksiaan heidän kanssaan, mutta ei sallinut itseltään mitään salattavan. Tytöistä erityisesti Hanna jäi aina Alisonin varjoon. Alison piti hänet suojeluksessaan, sillä tiesi Hannan sekä ihailevan että kadehtivan häntä.
Alison katoaa yöllä pyjamabileiden jälkeen 1. syyskuuta 2009. Sarjan alussa spekuloidaan Alisonin kuolleen, koska hänen ruumiinsa löytyy kuolleena kuopasta vanhalta takapihaltaan vuoden kuluttua katoamisestaan. Kolmannella tuotantokaudella kuitenkin selviää, että Alison saattaakin olla elossa ja esiintyä punaisessa takissa. Hänen mahdollinen elossa olonsa herättää muille tytöille paljon kysymyksiä koskien erityisesti hänen pihaltaan löytynyttä ruumista. 4. tuotantokaudella paljastuu, että Alison on kuin onkin hengissä, mutta ei voi palata, koska A jahtaa häntä ja yrittää tappaa hänet. Pari vuotta paossa elänyt Alison vaikuttaa muuttuneelta, mutta sitä ei kenenkään ole helppo uskoa.
Néa Výssa
Néa Výssa on Kreikan kaupunki, joka kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Se muodostaa oman kaupunkiyhdyskuntansa (Δημοτική Κοινότητα Νέας Βύσσης, Dimotikí Koinótita Néas Výssis). Kaupungin väkiluku on 2 805 (vuonna 2011).
Valehtelevat viettelijät
Päähenkilöt
Luonteeltaan Alison on viekas, manipuloiva, itsekeskeinen ja kostonhimoinen. Hänen vanhempansa eivät tunteneet oikeaa Alisonia; heille hän oli heidän oma suloinen tyttönsä, joka teki mitä halusi eikä pelännyt mitään. Kukaan ei valehdellut Alisonia paremmin – hän oli käärme enkelin kasvoissa.
Néa Výssa
Néa Výssan pieni kaupunki, suomeksi ”Uusi Výssa”, sijaitsee lähellä Évros-jokea ja Turkin rajaa, noin 12 kilometriä pohjoiseen Orestiádan kaupungista ja noin 126 kilometriä koilliseen Alexandroúpolista. Asutuksen vanha nimi oli vuoteen 1932 saakka Achyrochórion (Αχυροχώριον), turkiksi Ahırköy. Kylä on nimetty Turkin puolelle vuonna 1922 jääneen, neljä kilometriä pohjoisempana sijaitsevan vanhan Výssan (nyk. Bosna) mukaan.
Valehtelevat viettelijät
Päähenkilöt
Alison on erittäin viehättävä nuori nainen. Hänellä on pitkät ja paksut, kullanvaaleat hiukset, jotka ovet usein kiharoilla, sekä kirkkaat siniset silmät. Vartaloltaan hän on hoikka ja siro, ja pukeutuu aina muodikkaasti ja naisellisesti. Alisonilla on sydämenmuotoiset kasvot ja heleästi ruskettunut iho. Hänen upealla ulkonäöllään on merkittävä vaikutus hänen itsevarmaan asenteeseensa.
Néa Výssa
Aiemmin kaupunki kuului Výssan kuntaan ja vuodesta 2011 lähtien Orestiádan kunnan Výssan kunnallisyksikköön.
Valehtelevat viettelijät
Päähenkilöt
Mona Vanderwaal (Janel Parrish) on Rosewood High Schoolin entinen rillipäinen "luuseri" ja nykyinen ”It” Girl, Hannan entinen paras ystävä sekä ensimmäinen ”A”. Häiriintyneen persoonansa paljastuttua Mona lähetetään mielisairaalaan psykiatriselle osastolle. Hän palaa myöhemmin takaisin kouluun ja yrittää jälleen päästä tyttöjen ystäväksi.
Toisen kauden loppuun saakka Mona esiintyy Hannan hyvänä ystävänä, jonka kanssa hän on tehnyt oman suuren muodonmuutoksen. Alisonin eläessä Mona oli koulun epäsuosittu ja pinnallinen rillipäinen tyttö, joka oli toistuvasti Alisonin henkisen kidutuksen kohteena. Alison sai hänet jatkuvasti tuntemaan itsensä ulkopuoliseksi, rumaksi ja tyhmäksi. Sisimmässään Mona ei ole koskaan unohtanut miten alentavasti Alison kohteli häntä. Ironista onkin, että Alisonin kadottua Mona alkaa käyttäytyä juuri samalla tavalla kuin hän, kun hänestä tulee Hannan ohella koulun uusi ”Queen Bee”. Hän kiusaa Lucasia kuten Alison aiemmin, vaikka oli tämän tavoin samanlainen uhri.
Mona on yksityiselämässään onneton, mikä johtui jatkuvasta hylätyksi tulemisen tunteesta. Vaikkei hän näytä tätä puolta itsestään, sen takia hän tuntee tarvetta olla suosittu, kaunis ja Hannan paras ystävä. Tämä on myös syy siihen, miksi hän alkaa piinata tyttöjä A:na – hän tuntee jääneensä taas ulkopuoliseksi ja vihaa kolmea muuta tyttöä, koska he veivät häneltä hänen ainoan ystävänsä. Hajotettuaan Alisonin porukan A:na Mona tajuaa, ettei Hanna jättäisi käyttämättä tilaisuutta tulla suosituksi. Heidän ystävyytensä pysyy vahvana, kunnes Alisonin kuolema pakottaa Hannan jälleen lähentymään vanhojen ystäviensä kanssa.
Mona peittää synkän puolensa taitavasti ja pystyy esiintymään julkisesti täysin viattomana. Salaperäisen punatakin avulla hän osasi peittää jälkensä ja pystyi toimimaan kaikkialla, eikä kukaan osannut koskaan epäillä häntä nerokkaaksi juonittelijaksi. Tohtori Sullivanin mukaan Monalla on persoonallisuushäiriö, jonka takia hän elää jatkuvasti toisessa todellisuudessa. Adrenaliiniryöppy vaikutti hänen fyysiseen voimakkuuteensa ja älykkyystaso siten, että hän tuntui tietävän kaikesta kaiken. Mona passitetaan siis mielisairaalaan paljastuttuaan ensimmäiseksi A:ksi toisen kauden lopussa, mutta hän palaa lopulta takaisin Rosewoodiin enemmän tai vähemmän muuttuneena.
Mona on sanavalmis ja nokkela, ja entisen luuserin sijaan hän on nykyään muotitietoinen, naisellinen ja itsevarma diiva. Vaikka Monaa pidetään usein pinnallisena ja yksinkertaisena, Hannan ystävyys ja muiden suosio on hänelle tärkeää. Hän seurusteli hetken Noelin kanssa, mutta tuli tylysti jätetyksi. Vasta Radleysta palattuaan Mona ihastui Arian pikkuveljeen Mikeen. Monalla on pitkät ruskeat hiukset, oliivi-iho ja hunajansävyiset silmät.
Suomi–Ruotsi-maaottelu 1958
Suomi–Ruotsi-maaottelu vuonna 1958 käytiin Helsingissä Helsingin Olympiastadionilla 6. ja 7. syyskuuta.
Eurooppatie E844
Tie johtaa Etelä-Italiassa, Calabrian maakunnasta, Sibarin pikkukaupungista 24 kilometrin päässä olevaan Spezzano Albanesen kylään. Tie kulkee Calabrian niemimaahan nähden poikittaiseen suuntaan. Tiellä on yksi ajokaista suuntaansa.
Leyland
Leyland voi tarkoittaa ainakin seuraavia:
Taivas (uskonto)
thumb|220px|Gustave Dorén kuvituksessa Jumalaiseen näytelmään Dante ja Beatrice katsovat ylimpään taivaaseen. Taivas on uskonnollinen käsite fyysisestä tai ei-fyysisestä paikasta. Kristinuskossa taivas on Jumalan, enkelien ja autuaiden olinpaikka. Islaminuskossa Helvetin tuskat ja Paratiisin nautinnot kuvataan ruumiillisina. Islamin mukaan Helvetti ja Paratiisi liittyvät vasta viimeisen tuomion jälkeisiin aikoihin.
Kristinuskon taivas
Eräiden protestanttisten kristittyjen mukaan Jumalaan (tai Jeesukseen) uskominen riittää siihen, että Jumala määrää heidät taivaaseen (Sola fide). Toisen käsityksen mukaan taivaaseen pääsyyn tarvitaan myös uskonnon moraalin noudattamista.
Claude Bénard
Claude Bénard (s. 6. lokakuuta 1926 Gien, Loiret, Ranska) on entinen ranskalainen yleisurheilija, jonka päälaji oli korkeushyppy.
Taivas (uskonto)
Käsityksiä taivaasta
Taivaasta puhutaan Raamatussa eri merkityksissä. Näitä ovat ainakin seuraavat:
Jeesus puhui vertauksissaan usein taivasten valtakunnasta, joka ei tule näkyvällä tavalla vaan on sisäisesti ihmisessä. Toisaalta hän viittasi enkelien kaltaisiin olentoihin ja sanoi myös, ettei jokainen, joka häntä huutaa, pääse hänen luokseen. Paavali kertoo, kuinka hänet temmattiin kolmanteen taivaaseen.
Claude Bénard
178-senttinen ja 68-kiloinen Bénard hyppäsi ennätyksekseen tuloksen 196 cm vuonna 1950. Ranskan mestaruutta hän ei voittanut kertaakaan.
Taivas (uskonto)
Taivas kuoleman jälkeisenä elämänä
Ilmestyskirjan mukaan taivaassa ei ole itkua eikä mitään pahaa, ja se muodostaa näin täydellisen vastakohdan helvetille. Taivaan hyvyydellä ei viitata niinkään yltäkylläisyyteen maallisessa mielessä vaan Jumalan kirkkauteen ja läheisyyteen, josta taivaaseen päässeet tulevat osalliseksi ja saavat nauttia. Toisaalta Jeesus sanoo opetuslapsilleen, että mistä tahansa he luopuvat hänen takiaan, he saavat taivaassa satakertaisesti takaisin.
Tuomas Akvinolaisen mukaan marttyyrit, uskon opettajat ja neitsyet saavat taivaassa päähänsä erityiset kruunut saavutuksistaan. Myös Raamatussa puhutaan kruunusta, jonka taivaassa saavat ne, jotka ovat olleet uskollisia ja kestäneet koetuksen.
Ilmari Caselius
Ano Ilmari Caselius (29. huhtikuuta 1893 Tampere – 8. tammikuuta 1978 Helsinki ) oli suomalainen oikeustieteilijä. Hän oli Helsingin yliopiston siviilioikeuden professori 1936–1956. Hän julkaisi tutkimuksia siviilioikeuden alalta, muun muassa Avoin yhtiö ja kommandiittiyhtiö (1963) Olavi Hyvösen ja Matti Ylöstalon kanssa.
Taivas (uskonto)
Taivas kuoleman jälkeisenä elämänä
Vaikka kristikunnassa esiintyy tulkintaeroja taivaan yksityiskohdissa, tärkein asia siinä on Jumalan lähelle pääseminen.
André Kolingba
André-Dieudonné Kolingba (12. elokuuta 1936 – 7. helmikuuta 2010, Pariisi) oli keskiafrikkalainen kenraali ja Keski-Afrikan tasavallan presidentti vuosina 1981–1993.
Taivas (uskonto)
Taivas vai taivaat?
Monikkomuoto "taivaat" esiintyy sekä heprean- että kreikankielisissä Raamatun alkuteksteissä. Se on kunnioittava kielellinen muoto, jollaista käytetään myös Jumalasta (Adonai, oik. "Herrat"). Toisaalta Paavalin kertomus kolmannesta taivaasta viittaisi käsitykseen monista taivaista. Pisimmälle monien taivasten oppia on kehitetty kristinuskosta eriytyneessä mormonismissa. Kuitenkin esimerkiksi Isä meidän -rukouksessa yksikkö ja monikkomuoto esiintyvät rinnan.
Ilmari Caselius
Caselius tuli ylioppilaaksi Tampereen klassisesta lyseosta 1911, molempien oikeuksien kandidaatti hänestä tuli 1919, lisensiaatti 1925, tohtori 1925 ja varatuomari 1921. Hän oli Helsingin yliopiston siviilioikeuden dosentti 1926–1936, roomalaisen oikeuden vt. professori 1928–1930 ja 1935, siviilioikeuden vt. professori 1932 ja professori 1936–1956.
André Kolingba
Kolingba nousi valtaan 1981 syrjäyttämällä David Dackon verettömällä vallankaappauksella. Kolingba kuvasi itsensä rauhan miehenä, mutta vallankaappauksen jälkeen hän poltatti kyliä maan pohjoisosissa ja toi oman heimonsa valtion johtoon.
Taivas (uskonto)
Islaminuskon Paratiisi
Usko tuomiopäivään on islamissa opinkappale, jonka kieltäminen tarkoittaa luopumista islamista ja rangaistaan kuolemantuomiolla. Islam on ortopraktinen uskonto, jossa ihmisen teot määräävät sen, joutuuko hän kuoltuaan Paratiisiin vai Helvettiin. Heti kuoleman jälkeen ihminen joutuu kahden enkelin kuulustelemaksi ja myös kidutetuksi, jos vastaukset ovat vääriä. Varsinainen viimeinen tuomio tapahtuu, kun maailmanhistoria on lakannut ja kuolleet nousevat haudoistaan. Ylösnousemus koskee sekä sielua että ruumista.
André Kolingba
Kolingba joutui taipumaan painostuksen vuoksi viimein monipuoluejärjestelmään, mikä huipentui vuoden 1993 demokraattisiin presidentinvaaleihin, joissa Ange-Félix Patassé voitti Kolingban.
Taivas (uskonto)
Islaminuskon Paratiisi
Viimeisellä tuomiolla hyvät ja pahat teot punnitaan, ja jos hyvät ovat painavampia, ihminen voi päästä Paratiisiin. Mikään ei kuitenkaan ole varmaa, sillä Jumala ei ole luvannut mitään ehdotonta. Ainoa varma tapa päästä Paratiisiin on marttyyrikuolema. Hyviin tekoihin kuuluu islamilainen hurskaus, joka liittyy erityisesti niiden uskonnollisten rituaalien seuraamiseen, jotka luetellaan islamin viidessä pilarissa. Pahat teot liittyvät erityisesti seksuaaliseen käyttäytymiseen, joka on islamissa tarkkaan säädeltyä maan päällä. Säännöt muuttuvat Paratiisissa, missä oman seksuaalisuuden toteuttaminen on tärkeä osa taivaan iloja.
André Kolingba
Kolingba oli myös vuoden 2001 toukokuun 28. vallankaappausyrityksen takana. Sen jälkeen tuhansien yacomahien piti paeta vainoa. Kolingba itse haki turvapaikkaa Ugandasta. Kolingba tuomittiin poissaolevana kuolemaan ja häneltä riistettiin hänen sotilasarvonsa. François Bozizén noustua valtaan vuonna 2003 järjestettiin kansallisen dialogin tribunaali ja Kolingballe myönnettiin armahdus.
Georges Damitio
pienoiskuva|Georges Damitio vuonna 1946. Georges Étienne Louis Damitio (20. toukokuuta 1924 Toulouse, Ranska – 7. syyskuuta 1994) oli ranskalainen yleisurheilija, jonka päälaji oli korkeushyppy.
Damitio sijoittui Lontoon 1948 olympialaisissa korkeushypyssä viidenneksi tuloksella 195 cm ja pituushypyssä kuudenneksi tuloksella 707 cm. Brysselin EM-kilpailuissa 1950 hän osallistui vain korkeushyppyyn ja sijoittui kuudenneksi tuloksella 190 cm. Helsingin 1952 olympialaisissa hän sijoittui korkeushypyssä 13:nneksi tuloksella 190 cm.
Taivas (uskonto)
Islaminuskon Paratiisi
Islamilaisista teologeista eräät tulkitsevat kertomukset kuvaannollisesti – ylin Paratiisin nautinto on Jumalan näkeminen ja pahin Helvetin tuska on jääminen ikuisesti paitsi Jumalan läheisyydestä.
Georges Damitio
185-senttinen ja 79-kiloinen Damitio voitti Ranskan mestaruuden korkeushypyssä vuosina 1947–1949 ja 1951–1953 sekä pituushypyssä vuonna 1947. Hän paransi korkeushypyn Ranskan ennätystä vuonna 1948 tulokseen 197 cm ja seuraavana vuonna tulokseen 202 cm.
Taivas (uskonto)
Islaminuskon Paratiisi
Islamilainen käsitys Paratiisista on ollut tärkeä kannustin muslimisotilaille. Heidän taistelutahtoaan on lisännyt näköala suorasta pääsystä Paratiisiin, jos sotilas kuolee marttyyrina uskonsodassa.
Muteniaatikot (yhtye)
Muteniaatikot (ent. Da Muteniacs) on suomalainen rap-yhtye. Yhtyeen muodostivat räppäri Ezkimo ja tuottaja Juan Muteniac. Ezkimo kuoli kesäkuussa 2015.
Taivas (uskonto)
Erot kristinuskoon
Kristinuskossa elämä Taivaassa merkitsee korkea elämänlaatua, mutta toisaalta sellaista, jota hurskas ihminen tavoittelee ja toteuttaa jo tässä elämässä. Islamin Paratiisi on sen sijaan monella tavalla maallisen oikeauskoisuuden vastakohta, sillä siellä on sallittua se, mikä täällä on kielletty. Profeetan kerrotaan sanoneen: "Siltä, joka juo viiniä tässä maailmassa, se on kiellettyä seuraavassa." Viini on kiellettyä maan pinnalla, mutta Taivaassa se virtaa; silkkivaatteet ovat kiellettyjä tässä elämässä, mutta tuonpuoleisessa niihin pukeudutaan; homoseksuaalisuudesta saa täällä kuolemantuomion, mutta Paratiisissa on tarjolla kauniita poikia: "Heidän parissaan kiertelee palveluspoikia, jotka ovat kuin kallisarvoisia helmiä" (52:24).
Muteniaatikot (yhtye)
Yhtyeen ensimmäisenä julkaisuna voidaan pitää Ezkimon Muteniaatikot -albumia, joka piti alun perin julkaista Muteniaatikot -nimen alla.
Taivas (uskonto)
Erot kristinuskoon
Jo keskiajalta lähtien kristityt ovat pilkanneet islamia sen aistillisesta ja ylellisyyttä korostavasta paratiisikuvasta. Tämä näkyy etenkin puhuttaessa huureista eli Paratiisin neidoista. Kristinuskon oma käsitys ruumiillisuudesta pohjautuu pitkälti gnostilaiseen, dualistiseen ajatteluun, jossa liha kuvataan synnillisenä ja sielu vastaavasti puhtaana. Islam on aistillisten ilojen suhteen pääosin vielä kielteisempi kuin kristinusko mitä tulee maanpäälliseen elämään, mutta Paratiisissa sen arvot kääntyvät ympäri.
Taivaan jumalia
Useissa uskonnoissa ylijumala on se, joka hallitsee taivasta ja erityisesti ukkosta.
Luettelo Love Recordsin albumeista
Tämä on luettelo Love Records -levy-yhtiön vuosina 1966–1980 julkaisemista albumeista. Love Records julkaisi ennen konkurssiaan yhteensä 384 albumia, joita ilmestyi myös alamerkeillä Cuba, Eteenpäin! ja Kalevy.
Kalle Kukkonen
Kalle Kukkonen (14. tammikuuta 1889 Karttula – 23. marraskuuta 1954) oli suomalainen toimittaja ja kirjailija, joka käytti nimimerkkejä Eetu Ollikainen, Eljas Saarelainen ja Urpo.
Kukkosen vanhemmat olivat mäkitupalainen Taavetti Kukkonen ja Eeva Kustaava Jäntti. Hän kävi Kuopion tietopuolisen meijerikoulun.
Tuottojohtaminen
thumb|right|350px|Tuottojohtamisen perusviitekehysTuottojohtaminen (eng. revenue management) on yrityksen tulovirtojen oikeanlaista ja systemaattista ohjaamista ja johtamista. Päällimmäisenä tavoitteena on maksimoida palveluyrityksen voitto niin lyhyellä kuin pitkällä jänteellä, niin talouden nousu- kuin laskukausina.
Historia
Tuottojohtamisen juuret ovat pitkällä palveluelinkeinon historiassa, mutta vasta 1970-luvulla USA:n lentoliikenteen kovan sisäisen kilpailun tuloksena se on saanut nykyiset muotonsa. Tuottojohtamisen ensimmäisinä ilmentyminä pidetään BOAC-lentoyhtiön (nyk. British Airways) "Earlybird" kampanjaa, jonka tarkoituksena oli stimuloida kysyntää (Demand). American Airlines, Robert Crandalin johdolla kehitti fyysiseen inventaarioon perustuvan hinnoittelu- ja jakelujärjestelmän, Yield Management. Tuottojohtaminen levisi lentoyhtiöiden ulkopuolelle ja maailmanlaajuiseen liiketalouskirjallisuuteen Marriott International hotelliyrityksen johtajan, Bill Marriottin välityksellä.
Tuottojohtaminen
Tuottojohtamisen pääelementit ovat kiinteän kapasiteetin oikeanlainen ja oikea-aikainen hallinnointi, varauskanavien (on-line ja off-line) oikea ohjaus sekä markkinalähtöisen hinnoittelun hyödyntäminen yrityksen tarpeita vastaavasti.
Arvoperusteinen hinnoittelu
Muiden muassa Cornellin yliopiston tutkijat (Kimes, Carrol) ovat esittäneet, että tulevaisuudessa siirrytään entistä enemmän asiakkaan arvoperusteiseen hinnoitteluun (engl. Value Based Pricing, lyhennettynä VBP). Tästä esimerkkeinä Dell, Ikea ja Apple.
Kapasiteetin optimointi
Joistain tuotteista on enemmän tarjontaa kuin kysyntää. Sellaisia tuotteita ovat esimerkiksi hotellihuoneet, risteilyhytit ja lentokoneen istumapaikat. Näiden tuotteiden kohdalla kiinteän omaisuuden tuottavuuden optimoinnin merkitys korostuu kalliiden investointien tulouttamiseksi ajallaan omistajilleen.
Jakelukanavien hallinta
Eri jakelukanavien hyödyntäminen optimaalisesti ja niihin olennaisesti liittyvän sähköisen kaupankäynnin ennakoiva ohjaus ovat tuottojohtamisen kantavia voimia.
Tuottojohtamisen ammattilaisten osaaminen
1970-1990-luvuilla numerokeskeisyys ja analyyttisyys olivat eniten tavoitellut kompetenssit tuottojohtamisen parissa toimiville asiantuntijoille ja johdolle. Vuonna 2010 tehdyn tutkimuksen (The Future of Hotel Revenue Management, Kimes, Cornell Hospitality Report vol. 10, 11/2010 ) mukaan tuottojohtamisen ammattilaisten keskuudessa korostuivat ja tulisi jatkossakin yhä enemmän korostumaan vuorovaikutustaitojen, strategisen kyvykkyyden ja kustannusosaamisen tiedot ja taidot.
Tuottojohtamisen mallit
Yhdysvalloissa on todettu, että jatkossa tuottojohtamisessa olennaisempia tulevat olemaan entistä läheisemmät asiakassuhteet. Palveluntarjoajien avuksi onkin ollut tarpeen kehittää uusia asiakkaan lähestymistapoja, joiden tavoitteina ovat asiakasdialogien parantaminen ja asiakastiedon parempi, tuloksellinen hyödyntäminen. Eräs tällainen todennettu menetelmä on Olaf Hermans/NHTV Bredan Yliopistossa kehittämä CRM 7-18-malli, jossa tuottavuuden kasvu perustuu lokaaleihin kanta-asiakassuhteisiin ja asiakassuhteiden systemaattiseen hoitoon.
Fosfiini
Fosfiini (PH3) on erittäin myrkyllinen fosforin ja vedyn muodostama yhdiste. Fosfiinia käytetään muun muassa kemiallisessa synteesissä, elektroniikkateollisuudessa ja tuholaisten torjunta-aineena.
Valmistus
Fosfiinia voidaan valmistaa useilla eri tavoilla. Punaisen fosforin reaktio veden kanssa 250 °C:n lämpötilassa tuottaa fosfiinia ja fosforihappoa.
Vielä enemmän teollisuudessa käytetään fosfiinin valmistukseen menetelmää, jossa fosfori reagoi natriumhydroksidin kanssa. Sivutuotteina syntyy natriumhypofosfiittia tai natriumfosfiittia.
Käyttö torjunta-aineena
Fosfiinia käytetään tuhohyönteisten torjuntaan viljasiiloista ja konteissa. Aine myydään yleensä alumiini-, kalsium-, tai magnesiumfosfideina. Niiden reagoidessa ilman kosteuden kanssa muodostuu fosfiinikaasua. Sinkkifosfidi on suun kautta toimiva myrkky. Fosfidipellettien etuna on niiden helppokäyttöisyys.
Myrkyllisyys
Fosfiini on erittäin myrkyllistä ja suurille määrille altistuminen voi johtaa kuolemaan. Fosfiinimyrkytyksen oireita ovat muun muassa hengenahdistus, pahoinvointi, huimaus, hallitsemattomat liikkeet ja kohtaukset, vapina ja kouristukset. Lisäksi aine voi aiheuttaa keuhkopöhön sekä vaikuttaa sydämen, keskushermoston, maksan ja munuaisten toimintaan.
Esiintyminen Venuksessa
Syyskuussa 2020 kansainvälinen tutkimusryhmä julkaisi radioteleskoopeilla tehtyjä mittauksia, joiden mukaan Venuksen kaasukehässä on fosfiinia noin 20 miljardisosaa. Tutkijoiden mukaan mikään tunnettu kemiallinen reaktio ei selitä fosfiinin esiintymistä Venuksessa. Tutkijat epäilevät, että fosfiini saattaa olla peräisin jostain tuntemattomasta kemiallisesta prosessista tai mikrobitason elämästä Venuksen kaasukehässä. Marraskuussa 2020 mittauksesta löydettiin kalibrointivirhe. Virheen korjaamisen jälkeen fosfiinipitoisuus onkin vain 1 miljardisosa.
Portugali talviolympialaisissa 2018
Portugali osallistui Pyeongchangin talviolympialaisiin 2018. Maata edusti kaksi urheilijaa, jotka kilpailivat kahdessa eri urheilumuodossa. Avajaisissa maan lippua kantoi maastohiihtäjä Kequyen Lam ja päättäjäisissä alppihiihtäjä Arthur Hanse.
Maastohiihto
Portugali sai maastohiihtoon maapaikan yhdelle miehelle. Sen sai Macaolla syntynyt kanadalais-portugalilainen Kequyen Lam, joka kilpaili vuoteen 2013 asti lumilautacrossissa ennen kuin loukkaantui ja vaihtoi maastohiihtoon.
Kansalaispuolue
Maaliskuussa 2018 puolue julkaisi tiedotteen, jossa kerrottiin Paavo Väyrysen erottamisesta puolueesta. Syinä erottamiseen mainittiin tilinkäyttöön liittyviä väärinkäytöksiä ja vaaliraharikkomus. Väyrynen ja hänen tukijansa pitivät laittomana kokousta, jossa hänet erotettiin. Marraskuussa samana vuonna Helsingin käräjäoikeus päätti, ettei Kansalaispuolueen hallituksella ollut oikeutta erottaa Väyrystä, koska kokouskutsussa ei kerrottu, että erottaminen oli asialistalla, eikä Väyryselle ollut ilmoitettu erottamisuhasta yhdistyslain mukaisesti.
Puolue ilmoitti 31. elokuuta 2022 päättäneensä ylimääräisessä kokouksessaan 25. elokuuta 2022 purkautumisestaan. Puolueen aktiiviset jäsenet siirtyvät kristillisdemokraatteihin, ja kristillisdemokraattien järjestöpäällikkö Mikko Rekimies luonnehtikin tilannetta käytännössä puolueiden sulautumiseksi. Puolueen puheenjohtaja Sami Kilpeläinen kertoi, että puolue koki eduskunnan ulkopuolisena pienpuolueena toimimisen vaikeaksi. Kansalaispuolue poistettiin puoluerekisteristä eduskuntavaalien 2023 jälkeen.
Vaalit
Joulukuussa 2016 Kansalaispuolue ilmoitti, ettei se osallistu vuoden 2017 kuntavaaleihin. Sen sijaan Väyrynen asettui oman Terve Helsinki -ryhmänsä ehdokkaaksi Helsingissä kristillisdemokraattien ehdokaslistalla.
Asagiri (1903)
Asagiri oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka myytiin romutettavaksi 14. helmikuuta 1926.
Kansalaispuolue
Vaalit
Sininen tulevaisuus ilmoitti 20. marraskuuta 2018, että se muodostaa vaaliliiton Kansalaispuolueen kanssa Oulun ja Vaasan vaalipiireissä vuoden 2019 eduskuntavaaleissa.
Asagiri (1903)
Valmistus
Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 15. huhtikuuta 1902. Alus laskettiin vesille tasan vuotta myöhemmin 15. huhtikuuta 1903 ja valmistui puolisen vuotta myöhemmin 18. syyskuuta.
Kansalaispuolue
Vaalit
Kansalaispuolue nimesi ehdokkaita useisiin vaalipiireihin vuoden 2019 eduskuntavaaleissa. Osassa piireistä ehdokkaat olivat ehdolla vaaliliittojen kautta.
Asagiri (1903)
Palvelus
Asagiri luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926.
Kansalaispuolue
Suhde Suomen Keskustaan
Paavo Väyrynen oli Suomen Keskusta rp:n kunniapuheenjohtaja. Lisäksi hän jatkoi keskustan jäsenenä itse perustamansa Keminmaan keskustaseuran kautta. Keminmaan keskustaseura on Suomen Keskustan Keminmaan kunnallisjärjestön jäsen, joka puolestaan on Keskustan Peräpohjolan piirin jäsen. Keminmaan keskustaseura ei ole ollut halukas erottamaan Väyrystä jäsenyydestään keskustan sääntöjen perusteella Kansalaispuolue rp:n puheenjohtajuuden vuoksi. Keskustan puoluehallitus voi erottaa Keminmaan keskustaseuran puolueesta.
Keminmaan kunnallisjärjestö oli lokakuussa 2017 erottamassa Väyrysen johtamaa Keskustaseuran kunnallisjärjestöstä tammikuussa 2017, syynä oli Väyrysen Kansalaispuolueen rekisteröinti, sillä keskustan sääntöjen mukaan toisen puolueen jäsenyys on puolueen sääntöjen vastaista. Keskustan Keminmaan kunnallisjärjestö perustelee erottamista sillä, että Väyrynen on siirtynyt Kansalaispuolueen jäseneksi.
Kansalaispuolueen entinen puheenjohtaja Sami Kilpeläinen on Keskustapuolueen jäsen ja keskustan puoluevaltuuston jäsen. Varapuheenjohtaja oli Piia Kattelus pari vuotta marraskuuhun 2019, jolloin hän erosi puolueesta. Hänet erotettiin keskustan Ylistaron paikallisyhdistyksestä sen jälkeen, kun hän tuli valituksi Kansalaispuolueen johtoon. Kattelus on sittemmin erotettu myös Seinäjoen keskustan valtuustoryhmästä. Kattelus perusti Suomen ensimmäisen Kansalaispuolueen valtuustoryhmän Seinäjoelle syksyllä 2017, jonka puheenjohtajana hän toimi. Kattelus on myös Suomalaisuuden liiton hallituksen jäsen.
Organisaatio
Kansalaispuolueen sääntöjen mukaan jäsenten hyväksymisestä ja erottamisesta päätti puoluehallitus. Kaikilla Suomen kansalaisilla oli mahdollisuus tulla Kansalaispuolueen kannatusjäseniksi liittymällä puolueen tukiryhmään, jonka kautta voi saada tietoa puolueen toiminnasta ja vaikuttaa sen politiikkaan. Kansalaispuolueen asioita hoiti vuosikokouksessa valittu puoluehallitus, johon kuului sääntöjen mukaan 3–20 jäsentä. Puoluehallituksen jäseniksi voitiin valita Kansalaispuolueen jäseniksi hyväksytyt eduskunnan tai Euroopan parlamentin nykyiset ja entiset jäsenet sekä enintään viisi puolueen muuta jäsentä. Puoluehallituksen jäsenet valitsivat puolueen puheenjohtajan ja varapuheenjohtajat sekä puoluesihteerin.
Kansalaispuolue julkaisi 15.7.2017 tiedotteen, jossa kerrottiin, että Väyrynen on luopunut puolueen puheenjohtajuudesta. Uudeksi puheenjohtajaksi oli valittu Sami Kilpeläinen. Väyrynen jatkoi kuitenkin puoluehallituksen jäsenenä. Uusiksi puoluehallituksen jäseniksi valittiin samassa yhteydessä Piia Kattelus ja Tuula Komsi. Kattelus valittiin myös puolueen varapuheenjohtajaksi.
Paavo Väyrynen kertoi tiedotteessaan 20.6.2018, että Patentti- ja rekisterihallitus on ilmoittanut tekevänsä 29.6. päätöksen Väyrysen 4.6. tekemästä ilmoituksesta yhdistyksen puheenjohtajan vaihtumisesta. Kansalaispuoleen puheenjohtaja Sami Kilpeläinen haki jatkoaikaa täytäntöönpanokiellon hakemiseen ilmoitukselle.
Helsingin käräjäoikeus totesi tuomiossaan Väyrysen tehneen oikeudettoman ilmoituksen PRH:lle.